করম নাচ
করম নাচ বা করম নৃত্য হলো মধ্য ও পূর্ব ভারতের একটি ঐতিহ্যবাহী নৃত্য, এটি প্রতি বছর করম পরবের সময় পরিবেশিত হয়। করম একটি জনপ্রিয় শারদীয় উৎসব, এটি ভাদ্র মাসের পার্শ্ব একাদশীতে অর্থাৎ শুক্লপক্ষের ১১তম দিন থেকে শুরু হয়। ছত্তিশগড়, ঝাড়খণ্ড, মধ্যপ্রদেশ, ওড়িশা ও পশ্চিমবঙ্গ রাজ্যে এই নৃত্যের প্রচলন রয়েছে। করম বা কর্ম শব্দ দ্বারা 'ভাগ্য' বোঝানো হয়। এই লোকনৃত্যটি উপজাতিদের বিশ্বাস অনুযায়ী ভাগ্যের দেবতা হিসেবে বিবেচিত করম দেবতার পূজার সময় পরিবেশিত হয়। মানুষ ভাগ্যের দেবতাকে ভালো-মন্দের নিয়ন্ত্রক বলে মনে করে।